9. kehottaa neuvostoa ja komissiota selvittämään lehdistössä esiintyneet tiedot, joiden mukaan vuonna
2003 tehdyssä Euroopan unionin ja Yhdysvaltojen välisessä sopimuksesta Yhdysvalloille annetaan oikeus”erityiskuljetusjärjestelyihin ”;
10. kehottaa kaikkia asianomaisia hallituksia tekemään kaikkensa tähän mennessä ilmaistujen väitteiden
todenperäisyyden tutkimiseksi ja toimittamaan kaikki tarpeelliset tiedot komissiolle ja Euroopan neuvostolle;
11. katsoo, että Euroopan parlamentin olisi käynnistettävä oma parlamentaarinen tutkimuksensa saman-
aikaisesti Euroopan neuvoston parlamentaarisen yleiskokouksen esittelijän Dick Martyn tutkimuksen kanssaja sitä apuna käyttäen, että tutkimus olisi vähintäänkin annettava parlamentin työjärjestyksen 175 artiklanmukaisesti perustettavan väliaikaisen valiokunnan tehtäväksi, siinä olisi käytettävä hyväksi perusoikeuksienasiantuntijoiden verkostoa ja sillä olisi selvitettävä muun muassa:
a) onko CIA osallistunut sellaisten nk. ”haamupidätettyjen ”poikkeuksellisiin luovutuksiin, joita pidetään
eristettyinä ilman mitään laillisia oikeuksia tai oikeusapua, joita kohdellaan julmasti tai kidutetaan jakuljetetaan Euroopan unionin alueella myös lentokoneilla ja pidetään salaisissa pidätyskeskuksissa,
b) voidaanko tällaista käytäntöä pitää Euroopan unionin alueella laillisena Euroopan unionista tehdyn sopi-
muksen 6 artiklan, Euroopan ihmisoikeussopimuksen 2, 3, 5 ja 6 artiklan sekä EU:n ja Yhdysvaltojenvälisten rikoksen johdosta tapahtuvaa luovuttamista ja keskinäistä oikeusapua koskevien sopimustenmukaisesti,
c) onko CIA:n väitettyjen EU:n alueella toteutettujen poikkeuksellisia luovutuksia koskevien salaisten ope-
raatioiden yhteydessä laittomiin pidätyksiin tai kidutukseen osallistuneiden joukossa EU:n kansalaisia taiEU:ssa laillisesti oleskelevia henkilöitä,
d) ovatko jäsenvaltiot, viranomaiset tai virallisessa asemassa toimivat henkilöt osallistuneet tai olleet osa-
syyllisiä toiminnalla tai laiminlyönnillä aiheutettuun tunnustettuun tai tunnustamattomaan laittomaanvapaudenriistoon, luovutukset, siirrot, pidätykset ja kidutus mukaan luettuina;
12. on sitoutunut käynnistämään Euroopan unionista tehdyn sopimuksen 7 artiklassa tarkoitetun menet-
telyn, jos tutkinnassa saadaan vahvistus väitteille, joiden mukaan jäsenvaltiot ovat joko tietoisesti tai laimin-lyönnein antaneet apua muiden maiden hallitusten edustajille näiden tehdessä edellä kuvattuja tekoja;
13. kehottaa 16. ja 17. joulukuuta 2005 kokoontuvaa Eurooppa-neuvostoa keskustelemaan näistä kysy-
myksistä ja vaatii, että nykyinen puheenjohtajavaltio Yhdistynyt kuningaskunta ja seuraava puheenjohtaja-valtio Itävalta luovat nopeasti yhdessä Euroopan parlamentin puhemiehen Josep Borrellin kanssa tarvittavatyhteydet Yhdysvaltojen ulkoministeriin Condoleezza Riceen, Yhdysvaltojen kongressiin, kansallisiin parla-mentteihin sekä Euroopan neuvostoon;
14. kehottaa puhemiestä välittämään tämän päätöslauselman neuvostolle ja komissiolle, jäsenvaltioiden ja
unioniin liittymässä olevien valtioiden sekä ehdokasvaltioiden hallituksille ja parlamenteille, Euroopan neu-vostolle sekä Yhdysvaltojen kongressin molemmille kamareille.
P6_TA(2005)0530
Bulgarian valmius liittyä Euroopan unioniin
Euroopan parlamentin päätöslauselma Bulgarian valmiudesta liittyä Euroopan unioniin
(2005/2204(INI))
Euroopan parlamentti , joka
—ottaa huomioon 25. huhtikuuta 2005 allekirjoitetun sopimuksen Bulgarian tasavallan ja Romanian
liittymisestä Euroopan unioniin,
—ottaa huomioon asiaa koskevat päätöslauselmansa ja aiemmat mietintönsä liittymisneuvottelujen aloit-
tamisesta tähän hetkeen asti,
—ottaa huomioon Brysselissä 16. ja 17. joulukuuta 2004 kokoontuneen Eurooppa-neuvoston puheen-
johtajiston päätelmät,23.11.2006 FI C 286 E/511 Euroopan unionin virallinen lehti
Torstai 15. joulukuuta 2005
—ottaa huomioon komission vuoden 2005 kokonaisvaltaisen seurantakertomuksen Bulgarian jäsenyys-
valmisteluista (KOM(2005)0534),
—ottaa huomioon komission jäsenen Olli Rehnin 7. marraskuuta 2005 päivätyn kirjeen Bulgarian halli-
tukselle,
—ottaa huomioon työjärjestyksen 45 artiklan,
—ottaa huomioon ulkoasiainvaliokunnan mietinnön (A6-0342/2005),
A. ottaa huomioon, että 14. joulukuuta 2004 päättyneiden liittymisneuvottelujen jälkeen Bulgaria alle-
kirjoitti liittymissopimuksen 25. huhtikuuta 2005 ja ratifioi sen 11. toukokuuta 2005,
B. katsoo, että Bulgaria on edistynyt jäsenyydelle asetettujen velvoitteiden täyttämiseksi ajallaan, jotta yhtei-
nen tavoitteemme Bulgarian liittymisestä Euroopan unioniin 1. tammikuuta 2007 saavutetaan, johonpäivämäärään mennessä maan on täytettävä liittymissopimuksessa vahvistetut ehdot,
C. katsoo, että Bulgarian liittymisen perusteena tulisi yksinomaan olla sen omat saavutukset, sen liittymistä
ei pidä yhdistää minkään muun maan jäsenyyshakemukseen eikä Bulgariaa pidä asettaa epäsuotuisaanasemaan EU:n tulevaa laajenemista koskevista Bulgariaan liittymättömistä syistä; toivoo kuitenkin edel-leen, että Romanian ja Bulgarian liittyminen voisivat tapahtua samanaikaisesti;
1. panee tyytyväisenä merkille, että useat jäsenvaltiot ovat ratifioineet Bulgarian liittymissopimuksen, ja
kehottaa muita jäsenvaltioita saattamaan ratifiointiprosessin pikaisesti päätökseen;
2. kiittää Bulgarian nykyistä ja edellisiä hallituksia niiden vakaasta sitoumuksesta unionin jäsenyyteen ja
siihen johtavasta kehityksestä sekä pitää myönteisenä jatkuvuutta, jota Bulgarian hallitus ja kansalliskokousovat osoittaneet kesäkuussa 2005 järjestettyjen vaalien jälkeen asettamalla jäsenyyteen liittyvät vaatimuksetensisijaiseen asemaan;
3. on tyytyväinen Bulgarian edistymisestä jäsenyysvalmisteluissa esitettyyn yleisesti ottaen myönteiseen
mutta osittain kriittiseen arvioon komission vuoden 2005 seurantakertomuksessa ja kehottaa Bulgarian
hallitusta ja viranomaisia osoittamaan lujempaa ja näkyvää päättäväisyyttä niissä kohdissa, joiden kertomuk-
sessa mainitaan tarvitsevan lisäponnisteluja, sekä osoittamaan ennen vuoden 2006 huhtikuuta (jolloin seu-raava seurantakertomus laaditaan) käytännössä, että se on ryhtynyt toimenpiteisiin kertomuksessa vakaviksihuolenaiheiksi määriteltyjen epäkohtien korjaamiseksi;
4. huomauttaa, että Bulgaria on 14 kuukautta ennen suunniteltua liittymistä edistynyt jäsenyydelle asetet-
tujen vaatimusten täyttämisessä yhtä hyvin kuin uudet jäsenvaltiot liittymisprosessinsa vastaavana ajan-kohtana ennen unionin viidettä laajentumista;
5. tunnustaa, että aikataulun mukainen liittyminen on merkittävä kannustin lisäponnisteluille ja uudis-
tusten nopeuttamiselle; kehottaa Bulgarian viranomaisia esittämään konkreettisia tuloksia ja siten varmis-tamaan, että liittymiselle asetettu tavoiteajankohta 1. tammikuuta 2007 on saavutettavissa; huomauttaasamalla, että tekeillä olevat muutokset ovat jo sinänsä hyödyllisiä muutenkin kuin unioniin liittymisen edel-lytyksinä ja että uudenaikaistamis- ja muutosprosessin tulisi jatkua useita vuosia liittymisen jälkeen, mikäpitäisi huomioida koheesiorahastosta annettavan rahoituksen ehdoissa;
6. pitää myönteisenä Bulgarian 18 parlamentaarisen tarkkailijan saapumista Euroopan parlamenttiin ja
toivoo, että parlamentin, komission ja neuvoston tuloksellinen yhteistyö jatkuu päätöksissä, jotka koskevatBulgarian kehitystä kohti unionin jäsenyyttä;
7. muistuttaa parlamentin puhemiehen ja komission puheenjohtajan välillä käydystä kirjeenvaihdosta,
joka koskee parlamentin täysimääräistä osallistumista kaikkeen keskusteluun liittymissopimuksen turva-lausekkeiden aktivoimisesta; toteaa aikovansa ottaa kantaa näihin kysymyksiin ja erityisesti liittymisen ajan-kohtaan ottaen huomioon edistymisen tarpeellisten uudistusten toteuttamisessa erityisesti oikeuslaitosta jalahjonnan torjumista koskevien jäsenyysedellytysten osalta, ja perustaa kantansa komission yksityiskohtai-seen ensi kevään tilannearvioon; odottaa siten, että komissio ja Bulgaria työskentelevät tässä asiassa tiiviissäyhteistyössä parlamentin kanssa;C 286 E/512 FI 23.11.2006 Euroopan unionin virallinen lehti
Torstai 15. joulukuuta 2005
8. tunnustaa Bulgarian merkittävän osuuden Kaakkois-Euroopan vakauttamisessa ja aseman, joka sillä on
edelleen alueen turvallisuuden ja vaurauden edistämisessä;
Poliittiset kriteerit
9. toteuttaa, että Bulgaria täyttää edelleen poliittiset kriteerit, ja kehottaa Bulgariaa kohdistamaan mahdol-
lisimman paljon poliittisia, taloudellisia ja hallinnollisia voimavaroja lainsäädännön ja strategioiden toimeen-panemiseksi, jotta saadaan käytännössä tuntuvia tuloksia; muistuttaa Bulgarian hallitukselle, että sen onlisättävä ponnistuksiaan riittävän hallinnollisen ja oikeudellisen kapasiteetin kehittämiseksi säännöstöntäytäntöönpanemiseksi ja noudattamiseksi ja viittaa erityisesti korruption vastaiseen strategiaan ja oikeus-laitoksen pikaisesti tarvittavan uudistuksen jatkamiseen;
10. tukee voimakkaasti kantaa, jonka mukaan oikeusvaltion periaatteilla on ensisijainen merkitys yleisen
luottamuksen luomisessa ja ne ovat samoin perustana taloudelliselle kehitykselle ja näin ollen lisääntyvällevauraudelle;
11. tunnustaa, että tiettyjen vakavan rikollisuuden muotojen kuten huumekaupan, ihmiskaupan ja rahan
väärentämisen torjunnassa tapahtuneen edistymisen vuoksi Bulgarian rikollisuus on laskenut monien jäsen-valtioiden tasolle, ja kannustaa Bulgariaa jatkamaan ponnistelujaan;
12. ilmaisee samalla huolensa Bulgarian järjestäytyneen rikollisuuden röyhkeästä luonteesta, sen tavasta
halveksia lakia ja uhmata valtiovaltaa sekä sen osallisuudesta viime vuosina tehtyihin ammattimaisiin mur-
hiin joutumatta niistä vastuuseen; panee huolestuneena merkille, että vain pieni osa vakavista rikoksista
johtaa rikosoikeudellisiin tuomioihin;
13. pahoittelee, että vaikka Bulgaria sijoittuikin kansainvälisessä Corruption Perceptions -selvityksessä
paremmin kuin yksi jäsenvaltio ja kolme muuta hakijamaata, maan sijoitus listalla ei tästä huolimatta olehyvä ja että tähän päivään mennessä maassa on tuomittu vasta muutamia korkeita virkamiehiä korruptiosta;
14. kannustaa korkean tason virkamiehiä sanoutumaan julkisesti irti kaikenlaisesta korruptiosta ja osoitta-
maan siten sitoutumistaan; kannustaa voimakkaasti korkean tason virkamiehiä tukemaan säännöksiä, jotkaedellyttävät virkamiesten henkilökohtaisen vaarallisuuden ja tuloveroilmoitusten julkistamista;
15. pitää myönteisenä aloitteita, jotka koskevat järjestäytyneen rikollisuuden ja korruption torjunnassa
mukana olevien eri ministeriöiden ja virastojen välisen koordinoinnin parantamista, sekä poliisin jaturvallisuuspalvelujen järjestämiseen ja hallintoon suunniteltuja parannuksia; suhtautuu myönteisesti useisiinuusiin toimenpiteisiin, kuten rikosprosessilakiin, ja kehottaa toteuttamaan toimenpiteitä nopeasti ja tehok-kaasti; muistuttaa kuitenkin oikeusjärjestelmän uudistusten jatkamisesta edellytyksenä kaikille muilleuudistusaloitteille; tunnustaa lisäksi, että useat jäsenvaltiot ovat antaneet erinomaista asiantuntijatukea, jakehottaa sellaisia jäsenvaltioita, joilla on järjestäytyneen rikollisuuden torjunnan erikoisasiantuntemusta,antamaan pikaisesti lisätukea; toteaa, että tyydyttävään tulokseen voidaan päästä vain tehostamalla ponnis-teluja kansallisen tason lisäksi myös paikallisella tasolla;
16. kehottaa näin ollen toteuttamaan seuraavia lisätoimia: Bulgarian perustuslain muuttaminen selkeäm-
män työnjaon ja paremman tehokkuuden aikaansaamiseksi rikoksista syyttämisessä ja niiden tutkinnassa;
pääsyyttäjän ja apulaissyyttäjien valvonnan tehostaminen ja näiden vastuunalaisuus, tehostetut toimet oikeus-järjestelmässä esiintyvää korruptiota koskevan tutkinnan helpottamiseksi erityisesti vaatimalla läheisempääyhteistyötä asianosaisten elinten sisällä ja välillä; parempi tuomarien nimittämisjärjestelmä; poliisivoimienpalkkojen parantaminen, voimavarojen lisääminen ja nopean uralla etenemisen edistäminen sekä lisääntyvähuomio järjestäytyneen rikollisuuden piirissä toimivien henkilöiden varallisuuden takavarikoimiseksi;
17. panee merkille Bulgarian strategisen sijainnin unionin ulkorajalla ja suosittaa yhteisiä lisäponnisteluja
rajavalvonnan kaikkien näkökohtien, kuten järjestäytyneen rikollisuuden vastustamiseen, ihmiskauppaan jahuumeiden salakuljetukseen sekä kansanterveyteen ja eläinten terveyden valvontaan liittyvien toimien paran-tamiseksi; kehottaa Bulgarian viranomaisia varmistamaan, että rajavalvontaa koskevan säännöstöntäytäntöönpanon varmistamiseksi on saatavana riittävät henkilöstövoimavarat; kehottaa myös erityisestiLänsi-Balkanin naapurivaltioita tehostamaan toimiaan;23.11.2006 FI C 286 E/513 Euroopan unionin virallinen lehti
Torstai 15. joulukuuta 2005
18. pyytää, että voimavaroja suunnattaisiin enemmän lastenkotien ja heikossa asemassa oleville lapsille
sekä erityistä tukea tarvitseville lapsille, kuten vammaisille lapsille tarkoitettujen koulujen parantamiseensekä laitoshoidon vaihtoehtoja koskevan suunnitelman nopeampaan ja tehokkaampaan toteuttamiseenottaen tässä yhteydessä huomioon, että Bulgariassa suhteellisen suuri osuus lapsista on hoidossa; pyytääkomissiota tutkimaan ja seuraamaan hoitolaitoksissa elävien vammaisten asemaa; haluaa kannustaa adop-tiota koskevia lainmuutoksia ja muutoksia käytännöissä ulkomaille adoptoitavien bulgarialaislapsien määränvähentämiseksi edelleen, sekä edistää kansallista adoptiota ja mahdollisia adoptiovanhempia koskevan yhte-näisen kansallisen rekisterin luomista, ja kannustaa sijoituskotien käyttöä kansainvälisten parhaiden käytän-töjen mukaisesti; kehottaa jatkamaan psykiatrisen hoidon uudistusta; vaatii myös perustamaan nuoriso-tuomioistuinjärjestelmän, jota tukevat asianmukaiset rakenteet ja tukijärjestelyt;
19. panee merkille, että Bulgaria on toteuttanut käytännönläheisiä toimenpiteitä romaniväestön sopeutta-
miseksi paremmin yhteiskuntaan, mutta korostaa, että keskeisiä uudistuksia syrjinnän torjumiseksi opetuk-sen, asumisen ja terveydenhoidon aloilla ei vielä ole saatettu loppuun; kehottaa kiinnittämään enemmänhuomiota ”toimintasuunnitelmaan, jolla pannaan täytäntöön ohjelma romaniväestön tasaveroiseksi integroi-
miseksi Bulgarian yhteiskuntaan vuosina 2005 –2006”; panee merkille, että monet romanit joutuvat yhä
kohtaamaan syrjintää ja että romaninaiset ovat erityisen suuressa vaarassa joutua ihmiskaupan ja prostituu-tion uhreiksi; vaatii tehostamaan ponnistuksia laadukkaan koulutuksen saatavuuden varmistamiseksi ja erot-telun poistamiseksi ja varaamaan sitä varten asianmukaiset määrärahat, ja arvioimaan edistystä näkyvienparannusten perusteella; painottaa kuitenkin, että kaikki yhteiskuntaan sopeuttamiseen tähtäävät politiikaton pantava täytäntöön niin, että romaniyhteisö voi osallistua niihin ja tukea niitä täysipainoisesti;
20. kehottaa toimiin hajauttamisstrategian toteuttamiseksi tehokkaasti niin, että paikallisia hallintoraken-
teita vahvistetaan tuntuvasti ja että niillä olisi tarvittavat valmiudet toimiakseen täysimittaisesti ja aktiivisesti
Bulgarian muutosprosesseissa;
Taloudelliset kriteerit
21. kehottaa Bulgariaa ryhtymään toimiin, kuten Euroopan parlamentin viimeisimmässä Bulgariaa kos-
kevassa päätöslauselmassa vaadittiin, maan taloudellisen toimintakyvyn vahvistamiseksi edelleen perusteellis-ten rakenteellisten muutosten ja vakaan veropolitiikan avulla ja kannustaa lisäponnisteluihin nykyisen ali-jäämän pienentämiseksi; korostaa, että keskittyminen taloudelliseen edistykseen on ensisijaisen tärkeääunionin jäsenyyden mukanaan tuomien haasteiden ja mahdollisuuksien hallitsemiseksi;
22. pitää myönteisenä komission arviota Bulgarian yksityistämisohjelman positiivisista vaikutuksista; huo-
mauttaa, että yksityisen sektorin osuus BKT:sta oli 67 prosenttia vuoden 2005 ensimmäisen vuosipuoliskonaikana, mikä tarkoittaa 2,2 prosentin nousua vuoden 2004 samaan ajanjaksoon verrattuna; vaatii suurempaaavoimuutta julkisiin hankintoihin, tarjouskilpailuihin ja urakkasopimuksiin;
23. pitää myönteisenä investointeihin ja kasvuun johtavan liiketoimintaympäristön kehittämisessä tapah-
tunutta huomattavaa edistystä sekä yksityisen sektorin, valtion ja Euroopan unionin rahoituksen keskeisiätoimintakohteita talouselämän tehokkaiden ja tasapuolisten juridisten ja hallinnollisten rakenteiden sekäsääntelyrakenteiden kehittämiseksi; korostaa edelleen luotettavan oikeusjärjestelmän ja julkishallinnon merki-tystä terveelle liiketoimintaympäristölle ja voimakkaasti hajautetun infrastruktuurin merkitystä erityisesti pk-yrityksille;
24. suosittaa toimenpiteitä työmarkkinoiden joustavuuden lisäämiseksi, innovoinnin kannustamiseksi,
työvoiman liikkuvuuden lisäämiseksi sekä opetus- ja koulutusohjelmien parantamiseksi; toivoo samallatoimenpiteitä työttömyyden todellisten mittasuhteiden ja luonteen arvioimiseksi tiettyjen alojen työvoima-pula huomioon ottaen;
25. muistuttaa Bulgariaa, että sen on tehostettava ponnisteluja sisämarkkinoiden kaikilla alueilla, kuten
äskettäisessä Bulgariaa koskevassa kattavassa seurantakertomuksessa todettiin, jotta voidaan varmistaa sisä-markkinoiden tehokas toiminta;C 286 E/514 FI 23.11.2006 Euroopan unionin virallinen lehti
Torstai 15. joulukuuta 2005
Yhteisön säännöstö
26. suhtautuu myönteisesti Bulgarian maatalouden alalla saavuttamaan edistykseen, mutta kehottaa välit-
tömiin toimiin valvonta- ja maksajavirastojen perustamiseksi, jotta se pystyisi vastaamaan alaa koskeviinhuomattaviin lainsäädännöllisiin sitoumuksiin; korostaa tarvetta kiinnittää suurempaa huomiota maan-
käytössä tehtäviin parannuksiin ja maanomistusta koskevien ongelmien selvittämiseen; kannustaa Bulgariaa
hyödyntämään luonnonmukaisen viljelyn tarjoamat valtavat mahdollisuudet;
27. kehottaa Bulgariaa varmistamaan, että se noudattaa eläinten hyvinvointia koskevia korkeimpia
mahdollisia standardeja kaikkien lainsäädännöllisten ja käytännön toimenpiteiden yhteydessä, kuten esi-merkiksi eläinten kuljetuksessa ja teurastuksessa; kehottaa erityisesti Bulgariaa ryhtymään päättäväisiin toi-miin valmiuksiensa parantamiseksi, jotta se pystyisi vastaamaan eläinten terveyteen, eläinlääkintäpalveluihinja kasvinsuojelutarkastuksiin liittyviin haasteisiin erityisesti silloin, kun näihin liittyy kansanterveydellistävaaraa, kuten lintuinfluenssan tapauksessa, tai elintarviketurvallisuutta uhkaavaa vaaraa;
28. painottaa, että liittymistä valmistelevan tuen hallinnointia ja valvontaa on merkittävästi tehostettava
Bulgarian valmistautumiseksi EU:n rakennerahastojen tehokkaampaan hyödyntämiseen; erityisesti on lisät-tävä ponnisteluja Phare-ohjelmaan ja Ispa-välineeseen kuuluvan laajennetun hajautetun täytäntöönpano-järjestelmän toteuttamiseksi; katsoo, että komission tulisi samanaikaisesti osoittaa lisätukea niille alueille,jotka sitä eniten tarvitsevat;
29. korostaa, että on tärkeää varmistaa energiatoimitusten säilyttäminen tasolla, jolla taataan tarpeet tule-
vaisuudessa; painottaa uusiutuvia energialähteitä koskevan tuotantokapasiteetin kasvattamisen, energian sääs-tämiseen tähtäävien ponnistelujen ja Kioton sopimuksen tavoitteiden merkitystä; kehottaa jälleen neuvostoaja komissiota varmistamaan, että Bulgaria pitää kiinni Kozloduyn ydinvoimalan yksikköjen 3 ja 4 sulkemis-ajankohtaa koskevista, liittymissopimuksen mukaisista sitoumuksistaan; toivoo kuitenkin, että Bulgaria pitääkiinni kyseisen voimalan yksikköjen 3 ja 4 sulkemisesta antamistaan sitoumuksista, ja korostaa, ettäBulgariaa on tuettava kyseisten sulkemisten aiheuttaman energiavajeen täyttämisessä;
30. kehottaa toteuttamaan tehokkaita toimenpiteitä, joilla estetään teollisuuden aiheuttama pilaantumi-
nen, laittomat hakkuut ja laittoman puutavaran kysyntä;
31. muistuttaa Bulgariaa siitä, että sen on kiinnitettävä pikaisesti huomiota tekijänoikeuksien ja teollisten
oikeuksien suojan täytäntöönpanon ja valvonnan parantamiseen;
32. toistaa tukensa Libyassa vuodesta 1999 lähtien vangittuina oleville bulgarialaisille sairaanhoitajille,
jotka on tuomittu kuolemaan; on tyytymätön muutoksenhakumenettelyn pitkittymiseen entisestään Libyankorkeimmassa oikeudessa; kehottaa Libyan viranomaisia reagoimaan esitettyihin lukuisiin kansainvälisiinvetoomuksiin nopean ja tyydyttävän ratkaisun löytämiseksi tähän kauhistuttavaan tilanteeseen;
33. kehottaa niitä jäsenvaltioita, jotka eivät vielä ole ratifioineet Bulgarian liittymissopimusta Euroopan
unioniin, ratifioimaan sen mahdollisimman pian;
*
**
34. kehottaa puhemiestä välittämään tämän päätöslauselman neuvostolle ja komissiolle sekä jäsenvaltioi-
den hallituksille ja parlamenteille sekä Bulgarian tasavallan hallitukselle ja kansalliskokoukselle.23.11.2006 FI C 286 E/515 Euroopan unionin virallinen lehti
Torstai 15. joulukuuta 2005